|  *Virgilijus Alekna*  |
| --- |
|  |
|  |
| Pilnas vardas | Virgilijus Alekna |
| Gimė | 1972 m. vasario 13 d. (52 metai) |
| Atstovauja (-vo) | Lietuvos vėliava Lietuva |
| Aktyvumo metai | 1990–2014 |
|  |
| Rungtys | Disko metimas |
| Asmeniniai rekordai | Diskas: 73,88 m (NR)  Rutulys: 19,99 (#8) |
| Treneriai | Algis Mykolaitis Gintautas Simanynas  Rimantas Kalibatas  Zigmantas Živatkauskas |
|  |
|  |
| Kiti titulai | Nacionalinis čempionas |
| World Athletics profilis: |  |

| Medaliai |
| --- |
|
| Vyrų lengvoji atletika |
| **Atstovaujant:  Lietuva**  |
| Olimpinės žaidynės |
| **Auksas** | 2000 m. Sidnėjus | Disko metimas |
| **Auksas** | 2004 m. Atėnai | Disko metimas |
| **Bronza** | 2008 m. Pekinas | Disko metimas |
| Pasaulio čempionatas |
| **Auksas** | 2003 m. Paryžius | Disko metimas |
| **Auksas** | 2005 m. Helsinkis | Disko metimas |
| **Sidabras** | 1997 m. Atėnai | Disko metimas |
| **Sidabras** | 2001 m. Edmontonas | Disko metimas |
| Europos čempionatas |
| **Auksas** | 2006 m. Geteborgas | Disko metimas |
| **Sidabras** | 2002 m. Miunchenas | Disko metimas |
| **Bronza** | 1998 m. Budapeštas | Disko metimas |

**Virgilijus Alekna** (g. 1972 m. vasario 13 d. Terpeikiuose, Kupiškio raj.) – lietuvių lengvaatletis, disko metikas, 2000 m. ir 2004 m. vasaros Olimpinių žaidynių čempionas ir rekordininkas, dukart Pasaulio čempionas, Europos čempionas, nacionalinis čempionas ir rekordininkas. Keturis kartus laimėjo geriausio Lietuvos sportininko ir po kartą Pasaulio bei Europos geriausio lengvaatlečio titulą. Nuo 2016 m. Seimo narys.

Biografija
----------

Mokėsi Kupiškio rajono Lukonių pradinėje, Subačiaus vidurinėje mokykloje, vėliau – Panevėžio internatinėje sporto mokykloje. 1991 m. įstojo į Vilniaus pedagoginį institutą, vėliau studijavo Kūno kultūros akademijoje, kurią baigė 2005 m. 1994–2011 m. dirbo Vadovybės apsaugos departamente. Nuo 1991 m. gyvena Vilniuje.

Sūnūs Mykolas Alekna ir Martynas Alekna irgi praktikuoja disko metimą. Dukra Gabrielė Aleknaitė, ji šokinėja į tolį.

Karjera
-------

### Pradžia

1990 m. aštuoniolikmetis Virgilijus Alekna toliausiai diską numetė 52,84 m, 1991 m. geriausiu metimu Rygoje vykusiose varžybose jau pasiekė 57,16 m rezultatą. 1992 m. pirmą kartą karjeroje Virgilijus viršijo 60 metrų ribą – varžybose tuometinėje Čekoslovakijoje, Opavoje diską nusviedė 60,86 m.

### 1993–1996

1993 m. Pasaulinėje vasaros universiadoje vykusioje JAV Bafalo mieste, Virgilijus diską numetė 54,76 m ir užėmė 11-ąją vietą. Europos taurės II lygos varžybose Kopenhagoje užimta 2-a vieta (55,04 m).

Alekna karjerą stambiausio masto čempionatuose pradėjo 1994 m. Europos čempionate diską numesdamas 56,38 m ir užimdamas jame 17-ąją vietą.

1995 m. sportininkas debiutavo ir pasaulio čempionate, kuriame savo pusfinalio grupėje liko 10-as (59,20 m), o galutinėje įskaitoje 19-as ir į finalą nepateko.

1996 m. lengvaatletis pateko į olimpinę rinktinę. Savo pirmojoje Olimpiadoje Alekna užėmė 5-ąją vietą (65,30 m).

### 1997–2000

1997 m. Pasaulio čempionate Virgilijus laimėjo savo pirmąjį apdovanojimą stambiausiose varžybose. Diską numetęs 66,70 m jis įsiterpė tarp dviejų vokiečių: pasaulio čempionu tapusio Lars Riedel ir bronziniu prizininku tapusio Pasaulio rekordininko Jurgen Schult. Metikas kartu su Remigija Nazaroviene tapo pirmaisiais nepriklausomos šalies pasaulio pirmenybių medalininkais. 1997 m. žiemos sezono metu Alekna sudalyvavo pasaulio uždarų patalpų čempionate, kur varžėsi rutulio stūmimo rungtyje. Sportininkas į finalą nepateko ir galutinėje įskaitoje liko 17 tarp 22 varžovų (18,90 m).

1998 m. Europos čempionato metu Alekna tapo pirmuoju nepriklausomos Lietuvos medalininku senojo žemyno pirmenybėse.

1999 m. Sevilijoje vykusiame pasaulio čempionate lengvaatletis pagerino Atėnų čempionate pasiektą rezultatą, bet šį kartą liko ketvirtoje vietoje.

2000 m. Lietuvos lengvosios atletikos čempionate Virgilijus Alekna pasiekė asmeninį rekordą – 73,88 m. Rezultatas taip pat paskelbtas nacionaliniu rekordu. Tai antras geriausias rezultatas pasaulio istorijoje. Tais pačiais metais Alekna antrą kartą pateko į olimpinę Lietuvos rinktinę. Nusviedęs diską 69,30 m jis iškovojo savo pirmąjį olimpinį aukso medalį.

### 2001–2004

2001 m. pasaulio čempionate Kanadoje metikas pelnė savo antrąjį sidabro medalį pasaulio čempionatuose (69,40 m). Sezono pradžioje Pietų Afrikos Respublikoje Alekna pasiekė geriausią sezono rezultatą – 70,99 m.

2002 m. Miunchene vykusiame Europos čempionate diską numetė toliau nei pirmose savo Europos pirmenybėse (66,62 m) ir iškovojo sidabrą.

2003 m. Paryžiuje vykusiame 2003 m. pasaulio čempionate sportininkas pagaliau iškovojo savo pirmąjį pasaulio čempiono titulą (69,69 m). Vėliau laimėjo Monake rengtas IAAF pasaulio lengvosios atletikos finalines varžybas (68,30 m).

2004 m. Virgilijus antrą kartą tapo olimpiniu čempionu, Atėnuose vykusiose Olimpinėse žaidynėse diską numetęs 69,89 m ir pasiekęs olimpinį rekordą. Šiose olimpinėse žaidynėse Virgilijų aplenkė Vengrijos sportininkas Robertas Fazekašas, pasiekęs naują olimpinį rekordą, tačiau jo dopingo testas buvo teigiamas. Alekna buvo apdovanotas olimpiniu aukso medaliu, o vengro rezultatas ir rekordas anuliuoti.

### 2005–2008

2005 m. Aleknos mestas diskas net 5 kartus skriejo už 70 metrų ribos. Vienas iš jų – 70,17 m tapo auksiniu Pasaulio čempionate Helsinkyje. Antrą kartą per karjerą laimėjo finalines IAAF sezono varžybas Monake (67,64 m).

2006 m. Europos lengvosios atletikos čempionate iškovojo auksą (68,67 m) ir tapo pirmuoju lietuviu, po nepriklausomybės atkūrimo tapusiu Europos čempionu. Prieš šį čempionatą vykusiose varžybose Retimno mieste, Virgilijus pasiekė geriausią sezono rezultatą – 70 m 8 cm.

2007 m. sezoną Virgilijus pradėjo varžybomis balandžio 18 d. Vilniuje, kuriose diską numetė 70,01 m. Vėliau diskas dar tris kartus skriejo už 70 metrų ribos. Birželio 15 d. Osle – 70,51 m ir liepos 2 d. Atėnuose 70,43 m. Liepos 25 d. Kaune vykusiose Europos lengvosios atletikos asociacijos (EAA) „Permit Meeting" serijos varžybose pasiekė geriausią sezono rezultatą – 71,56 m. Rugpjūčio 28 d. Alekna kęsdamas kojos skausmą startavo pasaulio čempionate Osakoje, kur nusviedęs įrankį 65,24 m liko ketvirtoje vietoje. Taip nutrūko jo įspūdinga 37-ių iš eilės laimėtų finalinių varžybų serija, prasidėjusi 2005 m. rugpjūčio 19 d. Saragosoje.

2008 m. gegužės 20 d. Čekijoje vykusiose žymaus čekų disko metiko Ludviko Daneko memorialo varžybose, Virgilijus Alekna geriausiu metimu nusviedė diską 71,25 m ir jas laimėjo. Liepos 14 d. Retimno mieste Graikijoje dar kartą laimėjo nusviedęs diską 70,86 m. 2008 m. Pekino olimpiadoje Aleknai nepavyko nugalėti trečią kartą iš eilės ir Lietuvos rinktinės sąskaitą papildė bronzos medaliu.

### 2009–2012

2009 m. Berlyne vykusiame pasaulio čempionate Alekna antrą kartą iš eilės liko ketvirtoje vietoje (66,36 m), bet po to nugalėjo Salonikuose vykusiose 2009 m. IAAF finalinėse sezono varžybose nusviesdamas diską 67,63 m. Geriausią sezono rezultatą 69,59 m, Alekna pasiekė varžybose Jurbarke.

2010 m. vasaros sezono pradžioje, kovo mėnesį per pasiruošimą Alekna patyrė traumą, sutrukdžiusią gerai pasirodyti sezono metu. Europos čempionato finale sportininkas geriausiu bandymu diską nusviedė 64,64 m ir liko penktoje vietoje. Pirmą kartą vykusioje IAAF Deimantinėje lygoje Alekna dalyvavo penkiuose etapuose ir galutinėje įskaitoje pasidalino 6–8 vietas. Tais pačiais metais sportininkas pareiškė, kad 2012 m. vasaros olimpinės žaidynės jam bus paskutinės.

2011 m. liepos 24 d. Kaune vykusiame Lietuvos lengvosios atletikos čempionate Alekna pasiekė geriausią sezono rezultatą – 67,90 m. 2011 m. rugpjūčio 30 d. Pietų Korėjoje Tegu mieste Alekna aštuntą kartą kovojo pasaulio čempionatų finaluose. Geriausiu trečiuoju metimu nusviedęs diską 64,09 m savo devintajame čempionate Virgilijus užėmė šeštą vietą. 2011 m. rugsėjo 8 d. Šveicarijos Ciuricho mieste vyko finalinės IAAF Deimantinės Lygos varžybos. Virgilijus Alekna jose užėmė antrąją vietą – 66,69 m. Susumavus septynių įskaitinių varžybų rezultatus Virgilijus tapo šių varžybų nugalėtoju (17 taškų). Už pirmąją vietą jam atiteko 40 tūkstančių JAV dolerių ir įspūdingo dydžio deimantas. Virgilijus laimėjo IAAF Deimantinės Lygos varžybas Stokholme (65,05 m) ir Londone (66,71 m), buvo antras Dohoje (65,92 m), Judžine (67,19 m) ir Ciuriche (66,69 m), trečias – Osle (64,00 m), septintas – Paryžiuje (63,74 m).

2012 m. Virgis laimėjo jau 10-ą Lietuvos čempiono titulą karjeroje Kaune numetęs diską 67,93 m. Jau 5-ose Virgilijaus Olimpinėse žaidynėse sviestas diskas skriejo 67,38 m. Šio rezultato pakako iškovoti 4 vietą. Virgilijus Alekna geriausiu sezono metimu Klaipėdoje sugebėjo diską numesti už 70 metrų ribos – 70,28 m. ir pagerinti pasaulio senjorų nuo 40 metų rekordą.

2012 m. rugsėjo 7d. Virgilijus dalyvavo „Deimantinės lygos" etape, kur diską numetė 65,78 metro ir užėmė trečiąją vietą. Virgilijus 2012 metų sezono „Deimantinės lygos" varžybose iškovojo antrąją vietą. Bendrojoje įskaitoje „Deimantinės lygos" čempiono titulą gynęs lietuvis surinko 7 taškus ir pralaimėjo tik estui Gerdui Kanteriui (19 tšk.).

### 2013

Virgilijus sezoną pradėjo 2013 m. kovo 16 d. Europos žiemos metimų taurės varžybomis Kastelonėje (Ispanija), kur numetęs diską 64,66 metro užėmė antrąją vietą. Vilniaus žiemos ilgų metimų pirmenybėse balandžio 24 d. V.Alekna diską numetė 63.23 m ir užtikrintai tapo nugalėtoju. IAAF Deimantinės lygos etape Londone liepos 26 d. Virgilijus užfiksavo 62.94 metro rezultatą ir užėmė 9-ą vietą. Maskvoje (Rusija) vykusiame Pasaulio lengvosios atletikos čempionate rugpjūčio 12 d. atrankos varžybose geriausiu bandymu diską numetė 61.91 metro ir užėmė 16-ą vietą.

Pasiekimai
----------

Per karjerą už 70 metrų ribos Virgilijaus sviestas diskas skriejo net 20 kartų. Antras šioje kategorijoje estas G.Kanteris atlikęs 13 tokių metimų, trečias – amerikietis M.Wilkinsas su 10 rezultatų, diską mėtęs 8-ajame dešimtmetyje. Pagal toliausių 10-ies metimų vidurkį (71 m 30 cm) Virgilijus yra pirmas tarp visų laikų disko metikų.

| Metai | Čempionatas | Vieta | Pozicija | Pap. |
| --- | --- | --- | --- | --- |
| 1994 | Europos čempionatas | Helsinkis,  Suomija | 17 | 56,38 |
| 1995 | Pasaulio čempionatas | Geteborgas,  Švedija | 19 | 59,20 |
| 1996 | Olimpinės žaidynės | Atlanta,  JAV | 5 | 65,30 |
| 1997 | Pasaulio čempionatas | Atėnai,  Graikija | 2 | 66,70 |
| 1998 | Europos čempionatas | Budapeštas,  Vengrija | 3 | 66,46 |
| 1999 | Pasaulio čempionatas | Sevilija, Ispanijos vėliava Ispanija | 4 | 67,53 |
| 2000 | Lietuvos čempionatas | Kaunas,  Lietuva | 1 | 73,88 (NR) |
| 2000 | Olimpinės žaidynės | Sidnėjus,  Australija | 1 | 69,30 |
| 2001 | Lietuvos čempionatas | Kaunas,  Lietuva | 1 | 68,20 |
| 2001 | Pasaulio čempionatas | Edmontonas,  Kanada | 2 | 69,40 |
| 2002 | Lietuvos čempionatas | Kaunas,  Lietuva | 1 | 64,16 |
| 2002 | Europos čempionatas | Miunchenas,  Vokietija | 2 | 66,62 |
| 2003 | Lietuvos čempionatas | Kaunas,  Lietuva | 1 | 67,71 |
| 2003 | Pasaulio čempionatas | Sen Deni,  Prancūzija | 1 | 69,69 |
| 2003 | IAAF finalinės sezono varžybos | Monte Karlas, Monako vėliava Monakas | 1 | 68,30 |
| 2004 | Lietuvos čempionatas | Kaunas,  Lietuva | 1 | 69,25 |
| 2004 | Olimpinės žaidynės | Atėnai,  Graikija | 1 | 69,89 (OR) |
| 2004 | IAAF finalinės sezono varžybos | Monte Karlas, Monako vėliava Monakas | 4 | 63,64 |
| 2005 | Lietuvos čempionatas | Kaunas,  Lietuva | 1 | 69,21 |
| 2005 | Pasaulio čempionatas | Helsinkis,  Suomija | 1 | 70,17 |
| 2005 | IAAF finalinės sezono varžybos | Monte Karlas, Monako vėliava Monakas | 1 | 67,64 |
| 2006 | Europos čempionatas | Geteborgas,  Švedija | 1 | 68,67 |
| 2006 | IAAF finalinės sezono varžybos | Štutgartas,  Vokietija | 1 | 68,63 |
| 2007 | Pasaulio čempionatas | Osaka, Japonijos vėliava Japonija | 4 | 65,24 |
| 2007 | IAAF finalinės sezono varžybos | Štutgartas,  Vokietija | 2 | 65,94 |
| 2008 | Lietuvos čempionatas | Kaunas,  Lietuva | 1 | 67,77 |
| 2008 | Olimpinės žaidynės | Pekinas, Kinijos vėliava Kinija | 3 | 67,79 |
| 2008 | IAAF finalinės sezono varžybos | Štutgartas,  Vokietija | 8 | 61,03 |
| 2009 | Lietuvos čempionatas | Kaunas,  Lietuva | 1 | 68,44 |
| 2009 | Pasaulio čempionatas | Berlynas,  Vokietija | 4 | 66,36 |
| 2009 | IAAF finalinės sezono varžybos | Salonikai,  Graikija | 1 | 67,63 |
| 2010 | Europos čempionatas | Barselona, Ispanijos vėliava Ispanija | 5 | 64,64 |
| 2011 | Lietuvos čempionatas | Kaunas,  Lietuva | 1 | 67,90 |
| 2011 | Pasaulio čempionatas | Tegu, Pietų Korėjos vėliava Pietų Korėja | 6 | 64,09 |
| 2012 | Lietuvos čempionatas | Kaunas,  Lietuva | 1 | 67,93 |
| 2012 | Olimpinės žaidynės | Londonas,  Jungtinė Karalystė | 4 | 67,38 |
| 2013 | Pasaulio čempionatas | Maskva,  Rusija | 16 | 61,91 |
| 2014 | Europos čempionatas | Ciurichas, Šveicarijos vėliava Šveicarija | 21 | 59,35 |

Geriausi sezonų rezultatai
--------------------------

Per 2009 m. Pasaulio lengvosios atletikos čempionatą Berlyne
Alekna 2011 m. Deimantinės lygos varžybose

| Metai | Data | Varžybos | Rezultatas |
| --- | --- | --- | --- |
| 1990 |  |  | 52,84 |
| 1991 | rugpjūčio 16 | Ryga,  Latvija | 57,16 |
| 1992 | rugsėjo 6 | Opava,  Čekija | 60,86 |
| 1993 | rugpjūčio 28 | Palanga,  Lietuva | 62,84 |
| 1994 | gegužės 14 | Kaunas,  Lietuva | 64,20 |
| 1995 | birželio 11 | Talinas,  Estija | 62,78 |
| 1996 | gegužės 24 | Redė,  Vokietija | 67,82 |
| 1997 | rugpjūčio 18 | Bellinzona,  Šveicarija | 67,70 |
| 1998 | rugsėjo 12 | Johanesburgas, Pietų Afrikos Respublikos vėliava Pietų Afrikos Respublika | 69,66 |
| 1999 | rugsėjo 7 | Berlynas,  Vokietija | 68,25 |
| 2000 | rugpjūčio 3 | Kaunas,  Lietuva | 73,88 (NR) |
| 2001 | kovo 30 | Stelenbošas, Pietų Afrikos Respublikos vėliava Pietų Afrikos Respublika | 70,99 |
| 2002 | liepos 11 | Retimnas,  Graikija | 66,90 |
| 2003 | rugpjūčio 26 | Paryžius,  Prancūzija | 69,69 |
| 2004 | birželio 23 | Retimnas,  Graikija | 70,97 |
| 2005 | liepos 16 | Madridas, Ispanijos vėliava Ispanija | 70,68 |
| 2006 | liepos 21 | Retimnas,  Graikija | 71,08 |
| 2007 | liepos 25 | Kaunas,  Lietuva | 71,56 |
| 2008 | gegužės 20 | Turnovas,  Čekija | 71,95 |
| 2009 | rugpjūčio 9 | Jurbarkas,  Lietuva | 69,59 |
| 2010 | rugpjūčio 14 | Londonas, Jungtinės Karalystės vėliava Jungtinė Karalystė | 65,33 |
| 2011 | liepos 24 | Kaunas,  Lietuva | 67,90 |
| 2012 | birželio 23 | Klaipėda,  Lietuva | 70,28 |
| 2013 | kovo 16 | Kastelonė, Ispanijos vėliava Ispanija | 67.88 |
|

Apdovanojimai
-------------

2000 m. JAV žurnalo „Track and Fields News" rinkimuose V. Alekna pripažintas Metų atletu. 2003 m. rugpjūčio 28 d. apdovanotas Didžiojo Lietuvos kunigaikščio Gedimino ordino Didžiuoju Kryžiumi. 2005 m. tapo pirmuoju lietuviu išrinktu Europos metų lengvaatlečiu. 2007 m. lapkričio 23 d. UNESCO būstinėje Paryžiuje, iškilmingoje ceremonijoje UNESCO Generalinis direktorius Koïchiro Matsuura inauguravo Virgilijų UNESCO sporto čempionu. Šis garbingas vardas atletui suteiktas už veiklą, propaguojant sportą mokyklose ir atsidavimą UNESCO idealams. 2012 m. vasario 19 d. Kūno kultūros ir sporto departamente (KKSD) vasario 13 d. keturiasdešimtmetį atšventusiam dukart olimpiniam bei pasaulio čempionui buvo įteiktas KKSD Sporto garbės komandoro ženklas „Už nuopelnus Lietuvos sportui".

Kita veikla
-----------

Nuo 1995 m. dirbo Lietuvos prezidento asmens sargybiniu. 2009 m. spalio 16 d. Lietuvos kūno kultūros akademijoje (LKKA) apsigynė sporto magistro laipsnį. 2011 m. lapkričio 7 d. tapo Vidaus reikalų ministerijos patarėju sporto klausimais. 2012 m. spalio 12 d. dalyvavo Lietuvos tautinio olimpinio komiteto (LTOK) prezidento rinkimuose, tačiau juo nebuvo išrinktas.

Nuo 2016 m. Seimo narys.

Šaltiniai
---------

1. ↑  IAAF:profilis Archyvuota kopija 2012-10-12 iš Wayback Machine projekto.
2. ↑  „Lietuvos lengvaatlečių dvidešimtukai per visą laiką". *laf.lt*. 2013-06-07. Suarchyvuotas originalas 2013-06-10. Nuoroda tikrinta 2010-11-28. `{{cite web}}`: Nežinomas parametras `|deadurl=` ignoruotas (`|url-status=` suggested) (pagalba)
3. 1 2
4. ↑  LLAF Archyvuota kopija 2011-07-22 iš Wayback Machine projekto.: PČ
5. 1 2  LLAF Archyvuota kopija 2011-07-22 iš Wayback Machine projekto.: EČ
6. ↑  „Lietuvos rekordai". *laf.lt*. 2011-07-28. Suarchyvuotas originalas 2012-06-24. Nuoroda tikrinta 2010-11-28. `{{cite web}}`: Nežinomas parametras `|deadurl=` ignoruotas (`|url-status=` suggested) (pagalba)
7. ↑  IIAF:Visų laikų geriausi disko metikai
8. ↑  „V.Alekna Čekijoje paskutiniu metimu įveikė G.Kanterį". *delfi.lt*. 2008-05-20. Suarchyvuota iš originalo 2016-03-19. Nuoroda tikrinta 2016-12-11.
9. 1 2  „Ruoštis varžyboms kasmet vis sunkiau". *lengvoji.lt*. 2010-11-28. Suarchyvuotas originalas 2016-04-01. Nuoroda tikrinta 2016-12-11. `{{cite web}}`: Nežinomas parametras `|deadurl=` ignoruotas (`|url-status=` suggested) (pagalba)
10. ↑  [ EAA}2010
11. ↑  „Virgilijus Alekna laimėjo "Deimantinę lygą"". *lengvoji.lt*. 2011-09-09. Suarchyvuotas originalas 2016-04-03. Nuoroda tikrinta 2016-12-11. `{{cite web}}`: Nežinomas parametras `|deadurl=` ignoruotas (`|url-status=` suggested) (pagalba)
12. ↑  „V.Alekna dalyvavo Vilniaus žiemos ilgų metimų pirmenybėse". *sportas.lt*. 2013-04-25. Suarchyvuota iš originalo 2016-03-25. Nuoroda tikrinta 2016-12-11.
13. ↑  „diamondleague-london.com" (anglų). 2013-07-28. Suarchyvuotas originalas 2013-09-27. Nuoroda tikrinta 2013-08-20. `{{cite web}}`: Nežinomas parametras `|deadurl=` ignoruotas (`|url-status=` suggested) (pagalba)
14. ↑  „IAAF: Discus Throw Summary". *iaaf.org* (anglų). Suarchyvuotas originalas 2015-08-06. Nuoroda tikrinta 2016-12-11. `{{cite web}}`: `|archive-date=` / `|archive-url=` laiko žyma nesutampa; 2015-08-26 siūlomas (pagalba)
15. ↑  „Karjeros posūkis: olimpinis čempionas V.Alekna tapo ministerijos patarėju". *delfi.lt*. 2011-11-07. Suarchyvuota iš originalo 2016-05-12. Nuoroda tikrinta 2016-12-11.
16. ↑  „D. Gudzinevičiūtė tapo Lietuvos tautinio olimpinio komiteto prezidente". *sportas.lrytas.lt*. 2012-10-12. Suarchyvuota iš originalo 2016-03-10. Nuoroda tikrinta 2016-12-11.

Nuorodos
--------

* V.Alekna „Tilastopaya Oy" lengvosios atletikos duomenų bazėje[neveikianti nuoroda]
* V.Alekna „All-Athletics" lengvosios atletikos duomenų bazėje Archyvuota kopija 2012-08-15 iš Wayback Machine projekto.
* V.Alekna tarptautinės lengvosios atletikos federacijos oficialiame tinklalapyje

| Apdovanojimai |
| --- |
| Prieš tai:**Marokas Hicham El Guerrouj** | **Metų lengvosios atletikos sportininkas**2000 | Po to:**Marokas Hicham El Guerrouj** |
| Prieš tai:**Švedija Christian Olsson** | **Metų Europos lengvosios atletikos sportininkas**2005 | Po to:**Portugalija Francis Obikwelu** |
| Prieš tai:**Lietuva Edita Pučinskaitė** | **Geriausias Lietuvos sportininkas**2000 | Po to:**Lietuva Rasa Polikevičiūtė** |
| Prieš tai:**Lietuva Šarūnas Jasikevičius** | **Geriausias Lietuvos sportininkas**2004, 2005, 2006 | Po to:**Lietuva Ramūnas Šiškauskas** |

|  |  |  |  |
| --- | --- | --- | --- |
| 

| Ž • A • RLengvosios atletikos olimpiniai čempionai vyrų disko metime |
| --- |
|  |
| 

* 1896  Robert Garrett (USA)
* 1900  Rudolf Bauer (HUN)
* 1904  Martin Sheridan (USA)
* 1908  Martin Sheridan (USA)
* 1912  Armas Taipale (FIN)
* 1920  Elmer Niklander (FIN)
* 1924  Bud Houser (USA)
* 1928  Bud Houser (USA)
* 1932  John Anderson (USA)
* 1936  Ken Carpenter (USA)
* 1948  Adolfo Consolini (ITA)
* 1952  Sim Iness (USA)
* 1956  Al Oerter (USA)
* 1960  Al Oerter (USA)
* 1964  Al Oerter (USA)
* 1968  Al Oerter (USA)
* 1972  Ludvík Daněk (TCH)
* 1976  Mac Wilkins (USA)
* 1980  Viktor Rashchupkin (URS)
* 1984  Rolf Danneberg (FRG)
* 1988  Jürgen Schult (GDR)
* 1992  Romas Ubartas (LTU)
* 1996  Lars Riedel (GER)
* 2000  Virgilijus Alekna (LTU)
* 2004  Virgilijus Alekna (LTU)
* 2008  Gerd Kanter (EST)
* 2012  Robert Harting (GER)
* 2016  Christoph Harting (GER)
 |

 |